
РЕПУБЛИКА БЪЛГАРИЯ
Заместник - министър на земеделието и храните


ДО
Г-ЖА СИЛВИЯ ГЕОРГИЕВА
ИЗПЪЛНИТЕЛЕН ДИРЕКТОР
НА НАЦИОНАЛНО СДРУЖЕНИЕ НА 
ОБЩИНИТЕ НА РЕПУБЛИКА БЪЛГАРИЯ

КОПИЕ ДО
ДИРЕКТОРА НА ОБЛАСТНА ДИРЕКЦИЯ
„ЗЕМЕДЕЛИЕ“ - …………

Относно: Списъци със свободни пасища, мери и ливади

УВАЖАЕМА ГОСПОЖО ГЕОРГИЕВА,
Пасищата, мерите и ливадите от държавния и общинския поземлен фонд се разпределят на собственици или ползватели на животновъдни обекти, които отглеждат пасищни селскостопански животни, регистрирани в Интегрираната информационна система на Българската агенция по безопасност на храните. Условията и редът за разпределението са нормативно установени в чл. 37и от Закона за собствеността и ползването на земеделските земи (ЗСПЗЗ) и Глава десета „а“ „Предоставяне под наем на пасища, мери и ливади от държавния и общинския поземлен фонд (нова – ДВ, бр. 58 от 2024 г., в сила от 09.07.2024 г.) на Правилника за прилагане на Закона за собствеността и ползването на земеделските земи (ППЗСПЗЗ).
В административните производства, образувани през предходната година, се установиха пропуски по отношение на списъците със свободните пасища, мери и ливади от общинския поземлен фонд. В тази връзка, Ви уведомявам:
Съгласно разпоредбата на чл. 37и, ал. 3 от ЗСПЗЗ Общинският съвет определя с решение свободните пасища, мери и ливади от общинския поземлен фонд за общо и индивидуално ползване. 
В списъците за общо и индивидуално ползване следва да бъдат включени всички свободни пасища, мери и ливади от общинския поземлен фонд.
Реквизитите на списъците със свободните пасища, мери и ливади от общинския поземлен фонд са нормативно определени. Съгласно разпоредбата на чл. 104а, ал. 3 от ППЗСПЗЗ следва да съдържат данни за общината и землището, като за всеки имот или част от имот следва да бъдат посочени идентификатор по кадастралната карта, начин на трайно ползване и категория на земята.  
Законодателят е предвиди списъците със свободните пасища, мери и ливади от държавния и общинския поземлен фонд да бъдат разгласени в срок до 1 март. 
В изпълнение на разпоредбата на чл. 37и, ал. 3, изречение второ от ЗСПЗЗ, следва списъците със свободните пасища, мери и ливади от общинския поземлен фонд за общо и индивидуално ползване да бъдат своевременно изпратени на директорите на съответните областни дирекции „Земеделие“, с оглед тяхното разгласяване в срок до 01.03.2026 г. 
В изпълнение на разпоредбата на чл. 37и, ал. 2, изречение второ от ЗСПЗЗ, следва в срок до 01.03.2026 г. органите на местното самоуправление и местна администрация да разгласят получените списъци със свободите пасища, мери и ливади от държавния поземлен фонд.
Списъците със свободните пасища, мери и ливади от държавния и общинския поземлен фонд се разгласяват по идентичен ред: обявяват се на информационните табла на съответните областни дирекции „Земеделие“, общинските служби по земеделие, кметства и общини, както и да се публикуват на интернет страниците на съответните областни дирекции „Земеделие“ и общини. 
[bookmark: _GoBack]С оглед на минимизиране на пропуските и несъответствията, моля да запознаете членовете на Вашето сдружение с посочените в настоящото писмо нормативно установени правила по отношение на разгласяването на списъците със свободните пасища, мери и ливади от държавния и общинския поземлен фонд.

С уважение,

ИВАН КАПИТАНОВ

ЗАМЕСТНИК-МИНИСТЪР


image3.jpeg




